Referat fra styremøte 16. april 2018

Tilstede:

Margit Steinholt, Bernard Holthe, Per Cato Stenhammer, Benjamin Storm, Martin Lundgren, Karoline Jenssen, Karin Nilsen og Kjell Arne Helgebostad.

Fra sekretariatet møtte Tove Myrbakk

**Sak 9/18: Godkjenning av innkalling og sakliste**

*Vedtak:*

*Vedtatt uten merknader.*

**Sak 10/18: Orienteringer**

*Fra Helgelandssykehuset*

Margit Steinholt orienterte om at ny direktør trer inn i stillingen 16.4.18.

*Fra Nordlandssykehuset*

Per Cato Stenhammer orienterte. De tillitsvalgte følger nøye med på sommerturnus som blir utfordrende, samt på AML-brudd som ikke lenger er på agendaen på styremøtene. Lønnsforhandlingene starter nå.

*Fra regionutvalgsmøte i mars*

Per Cato Stenhammer orienterte fra oppstartsmøte.

*Ansattrepresentant i Helse Nord*

Per Cato Stenhammer orienterte. Fredrik Sund fortsetter som ansattrepresentant og Ulrika Larsson fortsetter som vararepresentant.

*Helsepolitisk konferanse i Kristiansund 16. – 18.10.18*

Styret prøver å ha styremøte i forkant og reise ned 15.10, kanskje i kombinasjon med RU-møte.

*LIS-utdanningen*

Per Cato Stenhammer orienterte. Han sitter i styringsgruppa i Helse Nord for LIS-utdanningen. Mange er bekymret for regionale forskjeller.

*Konferanse om «Å gjøre kloke valg» i samarbeid med SKDE og Helse Nord*

Tove Myrbakk orienterte. Margit Steinholt og Karin Nilsen blir styrets representanter i komiteen.

*NORD-uka*

Utenom G-kurs og oppvekstkonferanse planlegges det debattmøte om den store økningen av astma, allergi og intoleranse blant barn og unge. Møtet blir i samarbeid med forskningsenheten på Nordlandssykehuset og sykepleierutdanningen ved Nord universitet

*Møte med Tom Ole Øren og Lars Duvaland på Bådin*Deltakerne på grunnkurs C er invitert sammen med medlemmer i NLF.

*Seminar på Sortland om fastlegeordningen og behovet for en nytenkende kommunehelsetjeneste*

Tove Myrbakk orienterte. Blir over 50 deltakere totalt med innledere.

**Sak 11/18: Konstituering**

Hedda Soløy Nilsen gikk ut av styret 1.4.18, og Margit Steinholt har tatt over som leder. Dette ble vedtatt på årsmøtet i august i fjor. Benjamin Storm er fra 1.4 vanlig styremedlem igjen. Bernard Holthe har sagt ja til å gå inn i nestledervervet og skal ha spesielt fokus på økonomi fremover.

*Vedtak:  
Bernard Holthe går inn som nestleder i styret i NLF.*

**Sak 12/18: Høringer**

NOU 2017: På liv og død <https://beta.legeforeningen.no/hoeringer/interne/2018/nou-201716-pa-liv-og-dod/hoeringsgrunnlag/>

*Vedtak:*

*NLF leverer ikke eget høringssvar.*

Landsstyresak - lovendringer - komiteer og råd for ivaretakelse av Legeforeningens arbeid med spesialist- og etterutdanning

[https://beta.legeforeningen.no/hoeringer/interne/2018/landsstyresak-lovendringer-komiteer-og-rad-for-ivaretakelse-av-legeforeningens-arbeid-med-spesialist-og-](https://beta.legeforeningen.no/hoeringer/interne/2018/landsstyresak-lovendringer-komiteer-og-rad-for-ivaretakelse-av-legeforeningens-arbeid-med-spesialist-og-etterutdanning/hoeringsgrunnlag/)

[etterutdanning/hoeringsgrunnlag/](https://beta.legeforeningen.no/hoeringer/interne/2018/landsstyresak-lovendringer-komiteer-og-rad-for-ivaretakelse-av-legeforeningens-arbeid-med-spesialist-og-etterutdanning/hoeringsgrunnlag/)

*Vedtak:  
NLF leverer ikke eget høringssvar.*

Forskrift om spesialistutdanning og spesialistgodkjenning for leger og tannleger (spesialistforskriften)  
<https://beta.legeforeningen.no/hoeringer/interne/2018/forskrift-om-spesialistutdanning-og-spesialistgodkjenning-for-leger-og-tannleger-spesialistforskriften/hoeringsgrunnlag/>

*Vedtak:  
Margit Steinholt ser på høringssaken og melder tilbake til styret.*

Landsstyresaker kommer rundt 15. mai - aktuelt å ta et telefonmøte da.

**Sak 13/18: Kurs og konferanser 2018/2019**

Kjell Arne Helgebostad orienterte om at Norsk forening for alders- og sykehjemsmedisin planlegger en nasjonal konferanse i Bodø mars 2019 og er interessert i at Nordland Legeforening er arrangør.

*Vedtak:*

*Sekretariatet melder tilbake til foreningen at vi interessert i å arrangere konferansen. Det vurderes om NLF skal være kun teknisk arrangør eller ta økonomisk risiko som man gjør ved mange av de andre konferansene.*

Grunnkurs B fikk bare 35 deltakere. Håper på rundt 50 på de resterende grunnkursene i 2018. Kurskomiteen har vedtatt at NLF arrangerer et ekstra grunnkurs C til høsten. Viktig å markedsføre grunnkursene for 2019 tidlig. Må datofestes og legges ut før sommeren.

Akuttmedisinkurset i Bodø som var planlagt i april måtte avlyses pga få deltakere. Mye av legevaktspersonellet i Bodø er kurset det siste året. Kommunene er dårlig informerte om forskriftskravet og søker ikke midler til å sende personell på kurs. Sekretariatet jobber med å få ut informasjon til Nordlandskommunene om dette. Søknadsfristen er 2. mai.

Det planlegges akuttmedisinkurs på Helgeland, og jobbes med å sjekke ut interesse for et slikt kurs også i Lofoten og Vesterålen.

På IA-konferansen i juni satser vi på får god deltakelse. Det samme

med oppvekstkonferansen i september. Markedsføres med FB-annonser og gjennom samarbeidspartnerne mm.

Det er planlagt dagskurs kombinert med nettkurs i Narvik og på Mo både på hjerte og diabetes. Kan også være at det blir hjertekurs i Trondheim arrangert av lokalforeningen der, som kombineres med at deltakerne tar nettkurs EKG hos NLF.

NLF bør ha to nettkurs klare tidlig i 2019 som kombineres med dagskurs. Disse kursene gir inntekt og lite administrasjon når de er klare, men koster noe å utvikle.

Det arbeides også med å få til en regional konferanse i kjølvannet av

Legeforeningens kampanje om å gjøre kloke valg. Konferansen arrangeres i samarbeid med Helse Nord og SKED.

Lasse Djerv inviterer snart til møte om LIS-kurs. Oppstart for LIS 2 og LIS 3 er mars 2019.

**Sak 14/18:** **Økonomi og ekstraordinært årsmøte**

Vi styrer mot et underskudd tross ekstrakontingent og må finne nye                        
inntektskilder fremover. Benjamin legger frem saken om ekstrakontingent på årsmøtet.

*Vedtak:*

*Styret foreslår overfor ekstraordinært årsmøte en ekstrakontingent på 500 kroner for 2018.*

**Sak 15/18: Årsmøte og møter fremover**

Årsmøtet for 2018 blir torsdag 30. august 2018 i Festsalen på gamle NPS.

Mulig tema for debattmøtet kan være «Snart er vi alle pasienter» - med fokus på forbrukerpasienten, private helseforsikringer og på hva leger egentlig skal drive på med.

Tove Myrbakk  
Referent